Eiropas Savienības paziņojums, sniegts saskaņā ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses

(2021/C 117 I/01)

Ar šo Eiropas Savienība Apvienotajai Karalistei un Specializētajai komitejai tiesībaizsardzības un tiesu iestāžu sadarbības jautājumos paziņo saistībā ar Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Tirdzniecības un sadarbības nolīgums”), turpmāk minēto.

I. KOMPETENTO IESTĀŽU SARAKSTA PĀRSKATĪŠANA

Turpmāk sniegtās ziņas aizstāj atbilstošās ziņas, kas Apvienotajai Karalistei paziņotas 2021. gada 29. janvārī.

1. TIRDZNIECĪBAS UN SADARBĪBAS NOLĪGUMA NOTEIKUMU SARAKSTS, PAR KURIEM PAZIŅOJUMS JĀSNIEDZ BRĪDĪ, KAD MINĒTAIS NOLĪGUMS STĀJAS SPĒKĀ VAI TO SĀK PIEMĒROT

a) LAW.OTHER 134. panta 7. punkta a) apakšpunkts: Pasažieru informācijas nodaļu paziņošana, kuras katra dalībvalsts izveidojusi vai izraudzījusies PDR datu saņemšanai un apstrādei saskaņā ar III sadaļu [Pasažieru datu reģistra (PDR) datu nosūtīšana un apstrāde]

Spānija

Valsts iestāde, kas apstrādā PDR datus, ir Valsts pasažieru informācijas birojs (Oficina Nacional de Información de Pasajeros, ONIP), kas atrodas Terorisma un organizētās noziedzības apkarošanas izlūkošanas centrā (Centro de Inteligencia contra el Terrorismo y el Crimen Organizado, CITCO).

Adrese: Josefa Valcárcel, 28

E-pasts: citco.onip@interior.es

Tālr.: +34 915372691 Sala Zar (visu diennakti septiņas dienas nedēļā)

b) LAW.OTHER 134. panta 7. punkta b) apakšpunkts: Tās iestādes paziņošana, kas saskaņā ar katras dalībvalsts tiesībām ir kompetenta izpildīt apcietināšanas orderi

Čehijas Republika

1. Municipal Public Prosecutor’s Office in Prague Náměstí 14. října 2188/9 150 00 Praha 5 Tālr.: +420 257111611 Fakss: +420 257111723 E-pasts: podatelna@msz.pha.justice.cz

Itālija

Apelācijas tiesas (Courts of Appeal) ir iestādes, kuras ir kompetentas izpildīt apcietināšanas orderi.

c) LAW.OTHER 134. panta 7. punkta b) apakšpunkts: Tās iestādes paziņošana, kas saskaņā ar katras dalībvalsts tiesībām ir kompetenta izsniegt apcietināšanas orderi;

Dānija

The Director of Public Prosecutions Frederiksholms Kanal 16, 1220 København K,

+45 72689000

rigsadvokaten@ankl.dk,

ar noteikumu, ka Dānijas tiesa vispirms ir izdevusi Eiropas apcietināšanas orderi.

d) LAW.OTHER 134. panta 7. punkta c) apakšpunkts: Tās iestādes paziņošana, kas ir kompetenta saņemt pieprasījumus veikt pieprasītas personas, kuru nodod, tranzītu cauri dalībvalsts teritorijai

Itālija

Iestāde, kas ir atbildīga par tranzīta pieprasījumu un nepieciešamo dokumentu saņemšanu, kā arī par jebkuru citu oficiālu korespondenci saistībā ar tranzīta pieprasījumiem, ir Tieslietu ministrija (Ministry of Justice) – Starptautisko lietu un tiesu iestāžu sadarbības ģenerāldirektorāts (Directorate General for International Affairs and Judicial Cooperation) – I birojs (Office I) (Starptautiskā tiesu iestāžu sadarbība (International Judicial Cooperation)).

E-pasts: cooperation.dginternazionale.dag@giustizia.it

Tālr.: +39 0668852130

e) LAW.OTHER 134. panta 7. punkta e) apakšpunkts: Tās centrālās iestādes paziņošana, kas ir kompetenta veikt no sodāmības reģistra iegūtas informācijas apmaiņu saskaņā ar IX sadaļu [Apmaiņa ar informāciju no sodāmības reģistra] un apmaiņu, kas minēta Eiropas Konvencijas par savstarpējo palīdzību krimināllietās 22. panta otrajā daļā

Vācija

Centrālā iestāde, kas ir kompetenta veikt no sodāmības reģistra iegūtās informācijas apmaiņu:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 D - 53113 BONN

Tālr.: +49 2289941040

Fakss: +49 228994105603

Tīmekļa vietne: www.bundesjustizamt.de

E-pasts: bzr.international@bfj.bund.de

Centrālās iestādes, kas kompetentas veikt apmaiņu, kura minēta Eiropas Konvencijas par savstarpējo palīdzību krimināllietās 22. panta otrajā daļā:

tā apgabala prokuratūra, kurā kompetentā tiesa pasludināja savu spriedumu.

Grieķija

HELLENIC MINISTRY OF JUSTICE

DEPARTMENT OF CRIMINAL RECORDS

Adrese: Mesogeion 96, 115 27 Athens – HELLAS

Tālr.: +30213 307042

E-pasts: ypdipimi@otenet.gr

Itālija

Centrālā iestāde, kas ir kompetenta veikt no sodāmības reģistra iegūtas informācijas apmaiņu saskaņā ar nolīguma trešās daļas (Tiesībaizsardzības iestāžu un tiesu iestāžu sadarbība krimināllietās) IX sadaļu (Apmaiņa ar informāciju no sodāmības reģistra) un kas ir kompetenta veikt apmaiņu, kas minēta Eiropas Konvencijas par savstarpējo palīdzību krimināllietās 22. pantā, ir Tieslietu ministrija (Ministry of Justice) – Iekšlietu ģenerāldirektorāts (Directorate General for Internal Affairs) – III birojs (Office III) (Sodāmības reģistrs (Criminal Record)).

E-pasts: casellario.centrale@giustizia.it un ufficio3grazie.dginterni.dag@giustizia.it

Tālr.: +39 066818912

Fakss: +39 0668807558

f) LAW.OTHER 134. panta 7. punkta f) apakšpunkts: Tās centrālās iestādes paziņošana, kura atbild par pieprasījumu nosūtīšanu un atbildēšanu uz tiem saskaņā ar XI sadaļu [Iesaldēšana un konfiskācija], un par šādu pieprasījumu izpildi vai nosūtīšanu iestādēm, kas ir kompetentas tos izpildīt

Grieķija

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adrese: Mesogeion 96, 115 27 Athens – HELLAS

Tālr.: +30 2131307311/7312

E-pasts: minjustice.penalaffairs@justice.gr

Itālija

Centrālā iestāde, kas ir atbildīga par to pieprasījumu saņemšanu un nosūtīšanu, kuri iesniegti saskaņā ar nolīguma trešās daļas (Tiesībaizsardzības iestāžu un tiesu iestāžu sadarbība krimināllietās) XI sadaļu (Iesaldēšana un konfiskācija), ir Tieslietu ministrija (Ministry of Justice) – Starptautisko lietu un tiesu iestāžu sadarbības ģenerāldirektorāts (Directorate General for International Affairs and Judicial Cooperation) – I birojs (Office I) (Starptautiskā tiesu iestāžu sadarbība (International Judicial Cooperation)).

E-pasts: cooperation.dginternazionale.dag@giustizia.it

Tālr.: +39 0668852130

3. CITI PAZIŅOJUMI

a) Dalībvalstis, kas vēlas paziņot savu centrālo iestādi vai, ja tā paredzēts attiecīgās dalībvalsts tiesību sistēmā, savas centrālās iestādes, kuras sniedz palīdzību tiesu iestādēm, kas ir kompetentas izdot un izpildīt apcietināšanas orderi

Čehijas Republika

1. Čehijas Republikas Tieslietu ministrija mezinárodní odbor trestní (Starptautiskais departaments krimināllietās) Vyšehradská 16 128 10 Praha 2 Tālr.: +420 221997435 Fakss: +420 221997986 E-pasts: mot@msp.justice.cz

Grieķija

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

DEPARTMENT OF CRIMINAL LAW

Adrese: Mesogeion 96, 115 27 Athens – HELLAS

Tālr.: +30 2131307311/7312

E-pasts: minjustice.penalaffairs@justice.gr

Itālija

Centrālā iestāde ir Tieslietu ministrija (Ministry of Justice) – Starptautisko lietu un tiesu iestāžu sadarbības ģenerāldirektorāts (Directorate General for International Affairs and Judicial Cooperation) – I birojs (Office I) (Starptautiskā tiesu iestāžu sadarbība (International Judicial Cooperation)). Centrālā iestāde ir kompetenta attiecībā uz LAW.SURR 85. panta 1. un 2. punktā minētajām funkcijām. Centrālā iestāde sniedz palīdzību kompetentajām tiesu iestādēm un ir atbildīga par apcietināšanas orderu administratīvo pārsūtīšanu un saņemšanu, kā arī par visu pārējo oficiālo saraksti saistībā ar to.

E-pasts: cooperation.dginternazionale.dag@giustizia.it

Tālr.: +39 0668852130

II. CITI PAZIŅOJUMI SASKAŅĀ AR TIRDZNIECĪBAS UN SADARBĪBAS NOLĪGUMU

1. PAZIŅOJUMS SASKAŅĀ AR LAW.SURR. 79. PANTA 4. PUNKTU / LAW.OTHER.134. PANTA 2. PUNKTU

Turpmāk minēto valstu vārdā Eiropas Savienība paziņo, ka, pamatojoties uz savstarpību, LAW.SURR.79. panta 2. punktā minētais abpusējas sodāmības nosacījums netiks piemērots, ja nodarījums, uz kuru pamatojas orderis, ir viens no LAW.SURR.79. panta 5. punktā uzskaitītajiem nodarījumiem, kas noteikts izdevējvalsts tiesību aktos un kas izdevējvalstī sodāms ar brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi:

Beļģija, Īrija, Grieķija, Spānija, Francija, Itālija, Kipra, Lietuva, Luksemburga, Ungārija, Nīderlande (1), Austrija, Polija, Portugāle, Rumānija.

2. PAZIŅOJUMS SASKAŅĀ AR LAW.SURR.82. PANTA 2. PUNKTU / LAW.OTHER.134. PANTA 1. PUNKTU

Turpmāk minēto dalībvalstu vārdā Eiropas Savienība paziņo, ka LAW.SURR.82. panta 1. punkts tiks piemērots tikai attiecībā uz:

a) Eiropas Konvencijas par terorisma apkarošanu 1. un 2. pantā minētajiem nodarījumiem;

b) nodarījumiem sazvērestībā vai apvienībā ar noziedzīgu grupu, lai izdarītu vienu vai vairākus nodarījumus, kuri minēti Eiropas Konvencijas par terorisma apkarošanu 1. un 2. pantā, ja šie nodarījumi sazvērestībā vai apvienībā ar noziedzīgu grupu atbilst LAW.SURR.79. panta 3. punktā sniegtajam darbību aprakstam; un

c) terorismu, kā definēts Nolīguma LAW-7 PIELIKUMĀ:

Beļģija, Čehijas Republika, Dānija, Francija, Horvātija, Itālija, Kipra, Polija, Portugāle, Slovākija, Somija, Zviedrija.

Eiropas Savienība informē Apvienoto Karalisti, ka turpmāk minētās dalībvalstis ir norādījušas, ka tās neplāno sniegt paziņojumu saskaņā ar LAW.SURR.82. panta 2. punktu (2):

Bulgārija, Vācija, Īrija, Grieķija, Spānija, Latvija, Lietuva, Luksemburga, Ungārija, Malta, Nīderlande, Austrija, Rumānija, Slovēnija.

3. PAZIŅOJUMS SASKAŅĀ AR LAW.SURR. 83. PANTA 2. PUNKTU / LAW.OTHER.134. PANTA 1. PUNKTU

Turpmāk minēto dalībvalstu vārdā Eiropas Savienība sniedz šādus paziņojumus.

Šādas dalībvalstis nenodos savas valsts valstspiederīgos: Vācija, Grieķija, Francija, Horvātija, Latvija, Polija, Slovēnija, Slovākija, Somija, Zviedrija.

Francija arī nenodos nevienu, kas nodarījuma izdarīšanas laikā bijis Francijas valstspiederīgais.

Turpmāk minētās valstis izvirza nosacījumus savu valstspiederīgo nodošanai:

Bulgārija: tās valstspiederīgo nodošana tiks atļauta tikai uz savstarpības principa pamata.

Čehijas Republika un Austrija nenodos savu valstspiederīgo, ja vien pieprasītā persona nepiekritīs nodošanai.

Dānija: Nodošanu var atteikt, ja meklētā persona ir Dānijas valstspiederīgais un noziedzīgais nodarījums nevar būt sodāms ar brīvības atņemšanu vai citu ar brīvības atņemšanu saistītu pasākumu uz laiku, kas ilgāks par četriem gadiem saskaņā ar Dānijas tiesību aktiem.

Šo iemeslu dēļ nodošana netiks atteikta, ja pieprasītā persona pēdējos divus gadus pirms nodarījuma ir dzīvojusi Apvienotās Karalistes teritorijā un ja saskaņā ar Dānijas tiesību aktiem nodarījumu var sodīt ar brīvības atņemšanu vismaz uz vienu gadu.

Tas ir nosacījums, ar kādu Apvienotā Karaliste arī nodod savus valstspiederīgos. Pretējā gadījumā tiesas katrā lietā lems par to, vai pastāv īpaši tiesībaizsardzības apsvērumi personas nodošanai.

Igaunija: Igaunija savus valstspiederīgos nodod tikai ar zināmiem nosacījumiem. Igaunija Igaunijas valstspiederīgos brīvības atņemšanas sodu izpildei nenodos, ja attiecīgā persona uz soda izpildi ir pieteikusies Igaunijā. Igaunija nodos savus valstspiederīgos, kuru pastāvīgā dzīvesvieta kriminālprocesa laikā ir Igaunijā, tikai ar nosacījumu, ka attiecīgajai personai Apvienotajā Karalistē piespriestais sods tiek izpildīts Igaunijā.

Kipra: Kipras Republikas valstspiederīgo nodošana tiks atļauta tikai uz savstarpības principa pamata.

Lietuva: Lietuvas Republikas valstspiederīgo nodošana tiks atļauta uz savstarpības principa pamata. Ja apcietināšanas orderis ir izsniegts kriminālvajāšanas nolūkā, Lietuvas Republikas valstspiederīgo nodod ar nosacījumu, ka pēc tam, kad valstī, kurā izsniegts apcietināšanas orderis, tiesa ir pasludinājusi spriedumu, persona tiks nodota Lietuvas Republikai brīvības atņemšanas soda izciešanai, ja to pieprasa attiecīgā persona vai Lietuvas Republikas Ģenerālprokuratūra (Office of the Prosecutor General's Office of the Republic of Lithuania).

Luksemburga: tās valstspiederīgo nodošana tiks atļauta:

i) uz savstarpības principa pamata un

ii) tikai ar nosacījumu, ka pieprasītā persona pēc viņa vai viņas lūguma un ar Luksemburgas Lielhercogistes ģenerālprokurora piekrišanu tiks nogādāta atpakaļ Luksemburgas Lielhercogistē, lai izciestu brīvības atņemšanas sodu vai ar brīvības atņemšanu saistītu drošības līdzekli, kas piespriests izdevējvalstī.

Ungārija: Ja persona, attiecībā uz kuru ir izsniegts apcietināšanas orderis kriminālvajāšanas veikšanai, ir Ungārijas valstspiederīgais un rezidents, pieprasīto personu nodod tikai tad, ja izsniegšanas tiesu iestāde dod pietiekamu garantiju, ka gadījumā, ja tiek piespriests galīgs brīvības atņemšanas sods vai ar brīvības atņemšanu saistīts drošības līdzeklis, pieprasītā persona pēc viņa vai viņas lūguma tiks nogādāta atpakaļ Ungārijā, lai izciestu brīvības atņemšanas sodu vai ar brīvības atņemšanu saistītu drošības līdzekli, kas tai piespriests izdevējvalstī.

Malta: tās valstspiederīgo nodošana tiks atļauta tikai uz savstarpības principa pamata.

Nīderlande (3): Nodošana pēc apcietināšanas ordera, lai veiktu kriminālvajāšanu, nav atļauta, ja tiek pieprasīts nodot Nīderlandes valstspiederīgo.

Nīderlandes valstspiederīgos var nodot kriminālvajāšanas veikšanai ar nosacījumu, ka pieprasījuma iesniedzēja valsts sniedz garantiju par to, ka saskaņā ar 1983. gada 21. martā Strasbūrā noslēgto Konvenciju par notiesāto personu nodošanu soda izciešanai meklētā persona tiks nodota atpakaļ Nīderlandei, lai tur izciestu tai piespriesto sodu saskaņā ar Konvencijas 11. pantā minēto procedūru, ja pēc nodošanas tai ir piespriests brīvības atņemšanas sods, kas nav piemērots nosacīti, vai ar brīvības atņemšanu saistīts drošības līdzeklis.

Portugāle: Portugāles Republika paziņo, ka Nolīguma starp Eiropas Savienību un Apvienoto Karalisti LAW.SURR.83. panta nolūkā tā savus valstspiederīgos nodod tikai uz savstarpības principa pamata un saskaņā ar šādiem nosacījumiem:

i) terorisma un starptautiskās organizētās noziedzības gadījumos; un

ii) kriminālprocesa vajadzībām un ar noteikumu, ka pieprasījuma iesniedzēja valsts sniedz garantijas par to, ka tā atgriezīs nodoto personu Portugāles Republikai, lai tā Portugālē izciestu sodu vai pasākumu, kas tai varētu būt piespriests, tiklīdz piespriestais sods tiks pārskatīts un apstiprināts saskaņā ar Portugāles tiesību aktiem, ja vien nodotā persona nepārprotami neatsakās tikt nodota atpakaļ.

Rumānija: Valstspiederīgo nodošana izmeklēšanas/krimināltiesvedības nolūkā notiek ar nosacījumu, ka gadījumā, ja tiek piespriests brīvības atņemšanas sods, nodotā persona tiek nodota atpakaļ Rumānijai.

Ja apcietināšanas orderis ir izsniegts nolūkā izpildīt brīvības atņemšanas sodu vai ar brīvības atņemšanu saistītu pasākumu, nodošana tiks atteikta, ja pieprasītā persona ir Rumānijas valstspiederīgais un viņš/viņa paziņo, ka atsakās izpildīt sodu izdevējvalstī. Šajā gadījumā spriedums tiks atzīts Rumānijā.

Eiropas Savienība informē Apvienoto Karalisti, ka turpmāk minētās dalībvalstis ir norādījušas, ka tās nesniegs paziņojumu saskaņā ar LAW.SURR.83. panta 2. punkta pirmo teikumu (4):

Beļģija, Īrija, Spānija, Itālija.

4. PAZIŅOJUMS SASKAŅĀ AR LAW.SURR. 86. PANTA 2. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība sniedz šādus paziņojumus par tāda apcietināšanas ordera pieņemšanu, kas izsniegts vai iztulkots vienā vai vairākās citās valstu valodās.

Dānija pieņem apcietināšanas orderus angļu valodā papildus dāņu valodai.

Vācija pieņems apcietināšanas orderi angļu valodā, ja Apvienotā Karaliste savukārt arī būs gatava pieņemt Vācijas tiesu iestāžu izsniegtu apcietināšanas orderi vācu valodā.

Igaunija pieņem apcietināšanas orderus angļu valodā papildus igauņu valodai.

Horvātija: Steidzamos gadījumos Horvātija pieņems apcietināšanas orderus angļu valodā, ja Apvienotā Karaliste savukārt arī būs gatava pieņemt Horvātijas izsniegtus apcietināšanas orderus horvātu valodā.

Luksemburga pieņem apcietināšanas orderus angļu valodā papildus franču un vācu valodai.

Ungārija – savstarpības gadījumā – pieņem apcietināšanas orderus angļu valodā papildus ungāru valodai, ja Apvienotā Karaliste savukārt arī būs gatava pieņemt Ungārijas izsniegtus apcietināšanas orderus ungāru valodā.

Nīderlande (5) pieņem apcietināšanas orderus angļu valodā papildus nīderlandiešu valodai.

Austrija pieņems apcietināšanas orderi angļu valodā, ja Apvienotā Karaliste savukārt arī būs gatava pieņemt Austrijas tiesu iestāžu izsniegtu apcietināšanas orderi vācu valodā.

Rumānija pieņem apcietināšanas orderus angļu vai franču valodā papildus rumāņu valodai.

Somija pieņem apcietināšanas orderus angļu valodā papildus somu un zviedru valodai.

5. PAZIŅOJUMS SASKAŅĀ AR LAW.SURR.91. PANTA 4. PUNKTU / LAW.OTHER.134. PANTA 1. PUNKTU

Turpmāk minēto dalībvalstu vārdā Eiropas Savienība paziņo, ka tās vēlas izmantot LAW.SURR.91. panta 4. punkta otrajā teikumā paredzēto iespēju, precizējot procedūras, ar kurām var atsaukt piekrišanu.

Bulgārija: Piekrišanu nodošanai varētu atsaukt 3 (trīs) dienu laikā pēc tam, kad tā dota izpildes tiesu iestādē. Ja pieprasītā persona ir atsaukusi savu piekrišanu, nodošanas procedūras turpinās saskaņā ar Likuma par izdošanu un Eiropas apcietināšanas ordera vispārīgajiem noteikumiem.

Dānija: Piekrišanu nodošanai var atsaukt saskaņā ar Dānijas tiesību aktiem. Tas nozīmē, ka piekrišanu var atsaukt jebkurā brīdī, kamēr vēl nav notikusi nodošana.

Spānija: Piekrišanu var atsaukt jebkurā laikā līdz brīdim, kad tiesas nolēmums ir galīgs.

Austrija: Attiecīgā persona trīs dienu laikā pēc tiesas lēmuma paziņošanas var iesniegt tiesiskās aizsardzības līdzekli pret tiesas lēmumu par viņa/viņas nodošanu. Tiesiskās aizsardzības līdzekļu iesniegšana netieši tiks uzskatīta par piekrišanas atsaukšanu nodošanai.

Somija: Piekrišanu nodošanai, tiešu atteikšanos no tiesībām uz specialitātes principu un piekrišanu iespējamai vēlākai nodošanai var atsaukt līdz brīdim, kad ir izpildīts lēmums par nodošanu. Ja piekrišana nodošanai tiek atsaukta, tiesa sāk izskatīt nodošanas lietu.

Zviedrija atļaus atsaukt piekrišanu nodošanai, kā arī atsaukt atteikšanos no tiesībām uz specialitātes principu. Saskaņā ar vispārējiem procesuālo tiesību principiem nodošanas piekrišanas atsaukšana tiks apsvērta, ja tā ir notikusi pirms lēmuma par nodošanu pieņemšanas. Atteikšanās no tiesībām uz specialitātes principu atsaukšana tiks apsvērta, ja tā notiks pirms lēmuma par nodošanu izpildes.

Eiropas Savienība informē Apvienoto Karalisti, ka turpmāk minētās dalībvalstis ir norādījušas, ka tās nesniegs paziņojumu saskaņā ar LAW.SURR.91. panta 4. punkta pirmo teikumu:

Beļģija, Čehijas Republika, Vācija, Īrija, Grieķija, Francija, Horvātija, Itālija, Kipra, Latvija, Lietuva, Luksemburga, Ungārija, Malta, Nīderlande, Polija, Portugāle, Rumānija, Slovēnija, Slovākija.

6. PAZIŅOJUMS SASKAŅĀ AR LAW.SURR. 105. PANTA 1. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka uz savstarpības principa pamata tiek pieņemts, ka ir dota piekrišana personas kriminālvajāšanai, notiesāšanai vai aizturēšanai nolūkā izpildīt brīvības atņemšanas sodu vai ar brīvības atņemšanu saistītu drošības līdzekli par nodarījumu, kas izdarīts pirms personas nodošanas, izņemot to, par kuru persona nodota, ja vien konkrētā gadījumā izpildes tiesu iestāde savā lēmumā par nodošanu nav noteikusi citādi:

Malta, Austrija, Rumānija.

7. PAZIŅOJUMS SASKAŅĀ AR LAW.SURR. 106. PANTA 1. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka attiecībās ar citām valstīm, uz kurām attiecas tāds pats paziņojums, tiek pieņemts, ka piekrišana personas nodošanai citai valstij, kas nav izpildes valsts, pamatojoties uz apcietināšanas orderi vai Eiropas apcietināšanas orderi, kas izsniegts par nodarījumu, kurš izdarīts pirms personas nodošanas, ir sniegta, ja vien konkrētā gadījumā izpildes tiesu iestāde savā lēmumā par nodošanu nav noteikusi citādi:

Malta, Austrija, Rumānija.

8. PAZIŅOJUMS SASKAŅĀ AR LAW.CONFISC.4. PANTA 4. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka LAW.CONFISC.4. pants, ievērojot savstarpības principu, tiks attiecināts arī uz kontiem, kas tiek turēti nebanku finanšu iestādēs:

Beļģija *, Čehijas Republika, Dānija, Grieķija, Itālija, Ungārija, Malta, Nīderlande, Austrija, Polija, Portugāle *, Slovākija.

___________

* Beļģija: Beļģijas tiesu iestādes var sniegt pieprasīto palīdzību arī attiecībā uz kontiem, kas tiek turēti nebanku finanšu iestādēs, uz savstarpības principa pamata un ciktāl līdzīgus pasākumus vai pieprasīto informāciju var veikt vai iegūt līdzīgā iekšzemes lietā saskaņā ar valsts tiesību aktiem, jo īpaši saskaņā ar Kriminālprocesa kodeksa 46.c pantu.

* Portugāle: Portugāles Republika paziņo, ka uz savstarpības principa pamata tā ir gatava veikt pasākumus un sniegt sīkāku informāciju arī par kontiem, kas tiek turēti nebanku finanšu iestādēs, ja izmeklēšanas pasākuma izpilde tiktu atļauta līdzīgā iekšzemes lietā.

9. PAZIŅOJUMS SASKAŅĀ AR LAW.CONFISC.5. PANTA 5. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka LAW.CONFISC.5. pants, ievērojot savstarpības principu, tiks attiecināts arī uz kontiem, kas tiek turēti nebanku finanšu iestādēs:

Beļģija *, Čehijas Republika, Dānija, Grieķija, Itālija, Ungārija, Malta, Nīderlande, Austrija, Polija, Portugāle *, Slovākija.

___________

* Beļģija: Beļģijas tiesu iestādes var sniegt pieprasīto palīdzību arī attiecībā uz kontiem, kas tiek turēti nebanku finanšu iestādēs, uz savstarpības principa pamata un ciktāl līdzīgus pasākumus vai pieprasīto informāciju var veikt vai iegūt līdzīgā iekšzemes lietā saskaņā ar valsts tiesību aktiem, jo īpaši saskaņā ar Kriminālprocesa kodeksa 46.c pantu.

* Portugāle: Portugāles Republika paziņo, ka uz savstarpības principa pamata tā ir gatava sniegt ziņas par banku darījumiem arī attiecībā uz kontiem, kas tiek turēti nebanku finanšu iestādēs, ja izmeklēšanas pasākuma izpilde tiktu atļauta līdzīgā iekšzemes lietā.

10. PAZIŅOJUMS SASKAŅĀ AR LAW.CONFISC.6. PANTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka LAW.CONFISC.6. pants, ievērojot savstarpības principu, tiks attiecināts arī uz kontiem, kas tiek turēti nebanku finanšu iestādēs:

Beļģija *, Čehijas Republika *, Dānija, Grieķija, Itālija, Ungārija, Malta, Nīderlande, Austrija, Polija, Portugāle *.

___________

* Beļģija: Beļģijas tiesu iestādes var sniegt pieprasīto palīdzību arī attiecībā uz kontiem, kas tiek turēti nebanku finanšu iestādēs, uz savstarpības principa pamata un ciktāl līdzīgus pasākumus vai pieprasīto informāciju var veikt vai iegūt līdzīgā iekšzemes lietā saskaņā ar valsts tiesību aktiem, jo īpaši saskaņā ar Kriminālprocesa kodeksa 46.c pantu.

* Čehijas Republika: attiecas tikai uz kontiem kooperatīvās krājaizdevumu sabiedrībās un kredītsabiedrībās un kontiem, kuru turētājs ir persona, kas ir pilnvarota reģistrēt investīciju instrumentus vai dematerializētus vērtspapīrus.

* Portugāle: Portugāles Republika paziņo, ka uz savstarpības principa pamata tā ir gatava uzraudzīt un paziņot rezultātus arī par kontiem, kas tiek turēti nebanku finanšu iestādēs, ja izmeklēšanas pasākuma izpilde tiktu atļauta līdzīgā iekšzemes lietā.

11. PAZIŅOJUMS SASKAŅĀ AR LAW.CONFISC.15. PANTA 2. PUNKTU / LAW.OTHER.134. PANTA 2. PUNKTU

Turpmāk minēto dalībvalstu vārdā Eiropas Savienība paziņo, ka, pamatojoties uz savstarpības principu, LAW.CONFISC.15. panta 1. punkta b) apakšpunktā minētais abpusējas sodāmības nosacījums netiks piemērots, ja nodarījums, uz kuru pamatojas pieprasījums, ir:

a) viens no LAW.SURR.79. panta 4. punktā uzskaitītajiem nodarījumiem, kā tas definēts pieprasījuma iesniedzējas valsts tiesību aktos, un

b) pieprasījuma iesniedzējas valstī sodāms ar brīvības atņemšanas sodu vai ar brīvības atņemšanu saistītu drošības līdzekli, kura maksimālais ilgums ir vismaz trīs gadi:

Beļģija, Īrija, Grieķija, Spānija, Francija, Itālija, Latvija, Lietuva, Austrija, Polija, Portugāle.

12. Paziņojums saskaņā ar LAW. CONFISC.23. panta 3. punktu / LAW.OTHER.134. panta 2. punktu

Turpmāk minēto dalībvalstu vārdā Eiropas Savienība paziņo valodu vai valodas, ko papildus attiecīgās dalībvalsts oficiālajai valodai vai valodām var izmantot, lai iesniegtu pieprasījumus saskaņā ar šā nolīguma 11. sadaļu:

Igaunija: angļu valoda.

Horvātija: steidzamos gadījumos angļu valoda, ja Apvienotā Karaliste savukārt arī būs gatava pieņemt horvātu valodā.

Kipra: angļu valoda.

Luksemburga: angļu valoda.

Ungārija: angļu valoda, ja Apvienotā Karaliste savukārt arī būs gatava pieņemt ungāru valodā.

Nīderlande (6): angļu valoda.

Austrija: angļu valoda, ja Apvienotā Karaliste savukārt arī būs gatava pieņemt vācu valodā.

Rumānija: angļu un franču valoda.

13. PAZIŅOJUMS SASKAŅĀ AR LAW.CONFISC.23. PANTA 7. PUNKTU / LAW.OTHER.134. PANTA 2. PUNKTU DALĪBVALSTIS, KURAS PRASA VISU PIEPRASĪJUMU APLIECINOŠO DOKUMENTU TULKOJUMU KĀDĀ NO TĀS OFICIĀLAJĀM VALODĀM VAI JEBKURĀ CITĀ SAVIENĪBAS OFICIĀLAJĀ VALODĀ

Turpmāk minēto dalībvalstu vārdā Eiropas Savienība paziņo, ka dalībvalsts pieprasa visu apliecinošo dokumentu tulkojumu kādā no pieprasījuma saņēmējas dalībvalsts oficiālajām valodām vai jebkurā citā valodā, kas norādīta saskaņā ar LAW.CONFISC.23. panta 3. punktu:

Bulgārija, Čehijas Republika, Dānija, Vācija, Īrija, Grieķija, Spānija, Horvātija *, Itālija, Kipra (7), Latvija, Lietuva, Ungārija *, Austrija *, Polija, Portugāle, Rumānija (8), Slovākija.

___________

* Horvātija: dokumentus tulko horvātu valodā, bet steidzamos gadījumos pieņems dokumentus angļu valodā, ja Apvienotā Karaliste savukārt arī būs gatava pieņemt dokumentus, kas pamato Horvātijas pieprasījumu, horvātu valodā.

* Ungārija pieprasa, lai dokumenti būtu ungāru vai angļu valodā, ja Apvienotā Karaliste savukārt arī būs gatava pieņemt dokumentus ungāru valodā.

* Austrija pieprasa, lai dokumenti būtu vācu vai angļu valodā, ja Apvienotā Karaliste savukārt arī būs gatava pieņemt dokumentus vācu valodā.

Igaunija pieprasa, lai dokumenti būtu igauņu vai angļu valodā.

(1) Jāatgādina, ka saskaņā ar FINPROV.1 pantu TSN neattiecas uz Nīderlandes Karību jūras daļu (Bonaire, Saba, Sintēstatiusa) vai Nīderlandes Karalistes autonomajām valstīm (Aruba, Kirasao, Sentmartēna).

(2) Neskarot iespēju saskaņā ar LAW.SURR.82. panta 3. punktu.

(3) Jāatgādina, ka saskaņā ar FINPROV.1 pantu TSN neattiecas uz Nīderlandes Karību jūras daļu (Bonaire, Saba, Sintēstatiusa) vai Nīderlandes Karalistes autonomajām valstīm (Aruba, Kirasao, Sentmartēna).

(4) Neskarot iespēju saskaņā ar LAW.SURR.83. panta 2. punkta trešo teikumu.

(5) Jāatgādina, ka saskaņā ar FINPROV.1 pantu TSN neattiecas uz Nīderlandes Karību jūras daļu (Bonaire, Saba, Sintēstatiusa) vai Nīderlandes Karalistes autonomajām valstīm (Aruba, Kirasao, Sentmartēna).

(6) Jāatgādina, ka saskaņā ar FINPROV.1 pantu TSN neattiecas uz Nīderlandes Karību jūras daļu (Bonaire, Saba, Sintēstatiusa) vai Nīderlandes Karalistes autonomajām valstīm (Aruba, Kirasao, Sentmartēna).

(7) proti, grieķu un angļu.

(8) proti, rumāņu, angļu vai franču.